Mesajul unei mame al cărei copil a fost testat pozitiv pentru COVID-19
O mămică avertizează pe toată lumea, printr-o postare pe Facebook, să stea în casă și să ia în serios pandemia. În urma experienței neplăcute pe care a fost nevoită să o trăiască atunci când fiul său în vârstă de 5 ani a fost diagnosticat cu coronavirus, femeia a postat un text care a devenit viral în scurt timp, cu peste 50.000 de share-uri în întreaga lume!

„Rămâneți în casă! Este datoria voastră să respectați comunitatea și să stați în casă, în loc să îmbolnăviți oamenii doar pentru că ați avut chef să ieșiți până la pub sau să cumpărați 7 baxuri a câte 24 de hârtii igienice...”, postează Lauren, o mamă din Marea Britanie, pe contul său de Facebook.

Alvie, fiul ei în vârstă de 5 anișori, a fost diagnosticat pe data de 16 martie cu COVID-19: „În ciuda imunității despre care vorbește toată lumea, la copii, băiatul meu în vârstă de 5 ani a fost testat pozitiv pentru coronavirus, având temperatură peste 40 de grade celsius și stări de vomă”, menționează femeia!

Ea s-a prezentat cu copilul la spital în data de 16 martie, când temperatura micuțului a trecut de 40 de grade celsius, iar acesta a început să verse, să nu mai mănânce și să nu mai urineze: „A fost cea mai dificilă perioadă, pentru mine: să îmi văd fiul plin de energie, vomitând dintr-o dată din cauza temperaturii ridicate, incapabil să urineze, să mănânce sau să bea lichide”, povestește mămica. „Avea rata respiratorie de 18-20, nivelul de glucoză din sânge 3,7 și pulsul 180. Transpira abundent, dar avea frisoane puternice și abia dacă putea să respire”, descrie Lauren simptomele micuțului. Ea își încheie postarea pe Facebook cu un mesaj destinat special celor care ignoră cu desăvârșire sfaturile autorităților și Guvernului de a sta în casă: „Stați în casă! Ce contează că acum nu mai puteți face toate lucrurile pe care le puteați face înainte? Cu cât mai repede ne vom mobiliza să stăm cu toții în case, cu atât mai rapid ne vom putea relua ritmul de dinainte!”

Lauren povestește că debutul virusului a început cu o stare de apatie, urmată de o tuse similară „unui lătrat de câine” și de o creștere bruscă a temperaturii la 38,4 grade celsius. Femeia a sunat la urgențe și a fost transportată la spital împreună cu copilul, unde au rămas în izolare până la confirmarea rezultatului. Medicii i-au spus că poate merge acasă cu cel mic, atât timp cât are grijă să îi administreze tratamentul și să țină întreaga familie în carantină.


[('Știre reală', 411), ('Minimizarea impactului COVID-19', 187), ('Narațiuni legate de sănătate', 24), ('Acuzații de autoritarism și distopie', 44), ('Criticarea restricțiilor', 148), ('Satiră', 290), ('Teorii ale conspirației', 262), ('Narațiuni legate de vaccinare', 67), ('Geo-politică', 347), ('Criticarea actorilor naționali și internaționali', 49)]